recursal/SuperWikiNEXT-32B huggingface dataset:
***Kerat 14*** merupakan sebuah filem aksi jenayah Malaysia 2013 arahan Arjin Uppal, ia dibintangi oleh Aaron Aziz, Siti Saleha, Zamarul Hisham, Ali Arami, Fouziah Gous, Arrora Salwa, Azhar Jb dan Arash Mohamad. Filem ini ditayangkan pada 14 Februari 2013.

Sinopsis
--------

Kerat 14 mengisahkan percintaan di antara Haziq dan Nurzara. Haziq dan Nurzara merupakan pasangan kekasih dan Haziq amat menyayangi Nurzara namun Haziq terlibat dengan aktiviti sosial dan tidak disenangi oleh Nurzara kekasihnya. Dalam masa yang sama Aril muncul dan mula tertarik dengan kecantikan Nurzara ketika Nurzara dan Haziq berada di salah sebuah kelab di Kuala Lumpur. Aril telah menyapu sedikit minyak dagu kepada Nurzara. Berlaku pergaduhan antara Aril dan Haziq kerana Haziq cemburu melihat Aril memeluk Nurzara. Aril telah mengekori sehingga ke apartment Nurzara tanpa mereka sedari. Haziq keluar dari perkarangan rumah untuk ke kedai yang berhampiran. Aril telah masuk ke dalam rumah Nurzara untuk mempekosa Nurzara. Haziq tiba diperkarangan rumah Nurzara ternampak Aril sedang memeluk Nurzara yang separuh sedar. Satu tragedi ngeri yang tidak disengajakan telah berlaku selepas itu menyebabkan Haziq dan Nurzara terlibat dalam penyiasatan dilakukan oleh ASP Razman. Siapakah yang menjadi mangsa dalam kisah percintaan Nurzara dan Haziq dan dapatkah Aril memiliki cinta Nurzara dan mampukah Haziq mempertahankan cinta dan kasih sayangnya pada Nurzara dengan satu pengorbanan yang besar

Pelakon
-------

* Aaron Aziz sebagai Haziq
* Siti Saleha sebagai Nurzara
* Zamarul Hisham sebagai ASP Razman
* Ali Arami sebagai Aril
* Arrora Salwa sebagai Inspektor Sofea
* Fouziah Gous sebagai Shasha
* Arash Mohamad sebagai DSP Hamid
* Azhar Jb sebagai Detektif 1
* Roslan Abdullah sebagai Pekerja Kelab Malam
* Arjin Uppal sebagai Pengurus Kelab Malam

Penerbitan
----------

Filem ini diarahkan oleh pengarah muda Arjin Uppal dibawah terbitan White Merpati Entertainment. Filem ini merupakan filem pertama arahan beliau.

Keluaran dan sambutan
---------------------

*Kerat 14* ditayangkan pada 14 Ferbuari 2013.

Rujukan
-------

1. ↑  ?
2. ↑  "salinan arkib". Diarkibkan daripada yang asal pada 2017-05-31. Dicapai pada 2017-05-18.

Pautan luar
-----------

* *Kerat 14*  di Pangkalan Data Filem Internet (IMDb)
**Maarof Zakaria** ialah seorang peguam dan pengasas Bank Kebangsaan Melayu (Malay National Bank) iaitu bank pertama yang khusus untuk orang Melayu. Bank ini terletak di Klang Street, Kuala Lumpur. Bank ini ditubuh dengan bermodalkan 27 ekar tanah dan mempunyai 2 juta saham yang hanya dibuka kepada orang Melayu. Semasa penubuhannya, bank asing yang beroperasi adalah The Chartered Bank (milik British) dan Overseas Chinese Banking Corporation (OCBC). Kedua-dua bank ini tidak memberikan perkhidmatan pinjaman wang kepada orang Melayu. Dengan itu, orang Melayu terpaksa berurusan dengan ceti-ceti untuk mendapatkan pinjaman wang dan dikenakan kadar faedah yang tinggi.

Maarof merupakan seorang peguam kelahiran Seri Menanti, Negeri Sembilan. Beliau seangkatan dengan Zainal Abidin Ahmad atau lebih dikenali sebagai Pendeta Zaaba (16 September 1895-23 Oktober 1973). Maarof pernah menjadi pegawai daerah di Perak.

Antara anaknya ialah pelakon veteran Malaysia, Datuk Mustapha Maarof. Bagi mengenang jasa beliau, sebatang jalan di Bangsar telah dinamakan Jalan Maarof.

Pembunuhan misteri
------------------

Sekitar tahun 1947, Maarof Zakaria pernah cuba dibunuh oleh sekumpulan lelaki bersenjata api ketika mereka berpindah ke kediaman baharu di Taman Seputeh, Jalan Klang Lama. 10 bulan kemudian Maarof ditemui mati digantung pada sebatang pokok di hutan berhampiran Batu 13, Jalan Kuala Lumpur-Bentong, Pahang pada 7 Disember 1947. Maarof, yang ketika itu berumur 43 tahun, dikatakan hilang selama 2 hari selepas keluar dari rumah menuju ke Kampung Baru, Kuala Lumpur. Jam tangan jenama Rolex dan wang dalam dompetnya tidak diambil oleh pembunuhnya.

Sebelum kejadian beliau baharu membeli sebidang tanah dusun dianggarkan seluas 0.8 hektar di kawasan bukit yang mempunyai dua unit rumah setingkat, terletak berhampiran Sekolah Melayu Seputeh (kini SK Taman Bukit Desa). Ketika pembunuhan itu berlaku, anaknya Mustapha Maarof masih bersekolah di Maktab Melayu Kuala Kangsar.

Peristiwa pembunuhan pegawai bank ini hampir menyamai pembunuhan pegawai Bank Bumiputera Finance di Hong Kong , Abdul Jalil Ibrahim yang akhirnya membongkar Skandal BMF.

Rujukan
-------

1. ↑  "Mustapha Maarof Hilang Kasih Sayañg Ayah, Isteri". Selasa, 16 Disember 2014 12:33 AM Oleh: NIEZAM ABDULLAH
2. ↑  Oleh BH, "BERSIRI: Maarof diculik, digantung dalam hutan" BHplus Isnin, 6 April 2015 | 5:28am. Diambil 04 Disember 2018
3. ↑  "Cubaan bunuh keluarga Maarof". Berita Harian. 1 Jun 2014. Diarkibkan daripada yang asal pada 2014-06-01. Dicapai pada 2014-06-01.

Pautan luar
-----------
Plot
----

Kampung Dusun gempar seketika dengan pekikan dan jeritan orang kampung. Suasana kemarahan itu meluap-luap ketika mereka menanti kehadiran Rokiman (Soffi Jikan) di halaman rumahnya kerana dia baru dibebaskan dari penjara.

Dengan wajah emosional, sekumpulan pemuda diketuai Amir (Zamarul Hisham) yang juga sepupu kepada Rokiman tidak sabar-sabar mahu menghalaunya kembali. Mereka mahu meludahnya, menumbuk dan melemparkan air cili sebagai tanda protes kembalinya Rokiman. Bagaimanapun, usaha itu tidak kesampaian kerana Rokiman tidak pulang ke rumah, sebaliknya terus ke surau apabila tiba di kampung terbabit. Apa yang pasti, penampilan Rokiman begitu berbeza selepas empat tahun meringkuk dalam penjara kerana disabitkan dengan pelbagai kesalahan seperti menculik, merompak dan merogol. Penampilan Rokiman dengan bersongkok serta berjubah juga langsung tidak dikenali termasuk pak imam kampung itu.

Kebencian mereka terhadap Rokiman masih menebal hinggakan sukar untuk menerima dan mempercayai Rokiman sudah berubah. Bahkan bapa Rokiman, Bakri (Abu Bakar Ahmad) langsung tidak mahu bersalam dengan anaknya. Dia tidak dapat menerima hakikat sekalipun anaknya itu sudah bertaubat dan mendapat hidayah kembali menjadi seorang insan yang berubah sama sekali sepanjang menerima hukuman di penjara.

Pelakon
-------

* Soffi Jikan sebagai Rokiman
* Rita Rudaini sebagai Farah
* Zamarul Hisham sebagai Amir
* Zulkifli Ismail sebagai Kassan
* Maimon Mutalib sebagai Salamah
* Kazar Saisi sebagai ketua Kampung Dusun
* Abu Bakar Ahmad (Tawil) sebagai Bakri
Paria atau Parya atau Anarya ialah terminologi yang digunakan kepada orang Hindu atau yang daripada Hindu ataupun yang dibuang daripada Hindu. Paria juga dikenali sebagai dalit di sebahagian India. Sama seperti dalam Islam, orang Islam ialah Muslim dan bukan Islam ialah Kafir. Orang Hindu dikenali orang Arya dan bukan Hindu ialah Anarya atau Parya (Pariah / Dalit) atau Mleccha. Maka perkataan paria merujuk kasta. Sebaliknya paria lebih dikenali avarna atau didalam Hindu sebagai kasta terendah. Dalam erti kata lain, paria ialah Hindu atau yang Hindu kasta terendah. Seseorang juga boleh jatuh tahap apabila berada dalam kasta paria. 

Perkataan paria ini sering ditafsir kepada kasta. Perkataan kasta wujud dalam mana-mana kitab Hindu.
*Paria'* atau **Paraiyar** ialah satu kumpulan sosial (kasta) di India kuno, yang tarafnya rendah dan tidak diakui keadaannya. Paria mengalami diskriminasi dan penderitaan yang sangat teruk pada masa itu. Mereka dibiarkan hidup sendirian ditempat mereka tanpa mengganggu kehidupan orang lain. Manakala dalam agama lain, golongan kafir juga dikenakan peraturan ketat seperti jizyah pada masa dahulu. Namun pada masa ini hak asasi manusia mereka sudah diakui banyak negara termasuk India, maka daripada itu perbezaan kasta sudah beransur-ansur hilang 

Bancian India bagi tahun 2001 melaporkan bahawa di Tamil Nadu populasi Adi Dravida adalah sekitar 5,402,755 dan populasi Paraiyar adalah sekitar 1,860,519. Paria atau Pariah juga merupakan kumpulan kasta di Tamil Nadu yang bertutur dalam bahasa Tamil dan mengamalkan adat Tamil. 

* 
*

Rujukan
-------
**Kelasar Lubang Kayu** merupakan salah satu haiwan mamalia dalam keluarga haiwan kelawar yang boleh di dapati di Indonesia dan Malaysia. Nama sainsnya *Mops mops (Tadarida)* .

Ciri-ciri
---------

Kelasar Lubang Kayu ialah haiwan berdarah panas, dalam kumpulan kelas mamalia. Bahagian atas bewarna perang gelap hingga perang kemerah-merahan. Pada bahagian telinga dan selaput penerbangannya bewarna coklat gelap. Telinganya besar bulat dan bersambung di kepala dengan kulit.

Pembiakan
---------

Sebagaimana haiwan mamalia lain, Kelasar Lubang Kayu membiak dengan beranak.

Rujukan
-------

* Chiroptera Specialist Group 1996. Mops mops. 2006 IUCN Red List of Threatened Species.  Downloaded on 30 July 2007.

 1. ↑  Kelasar Lubang Kayu[*pautan mati kekal*]

Pautan luar
-----------

* Carian di Google.

| Senarai mamalia |
| --- |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Batin Kelasar**
**Batin Kelasar** (bahasa Inggeris: *Hairless Bat*) merupakan sejenis spesies kelawar dalam keluarga Molossidae. Nama sainsnya *Cheiromeles torquatus*.

Taburan
-------

Batin Kelasar boleh didapati di Malaysia, Indonesia dan Filipina.

Ciri-ciri
---------

Batin Kelasar adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Mamalia. Dalam aturan : Chiroptera, tergolong dalam keluarga :Molossidae. Batin Kelasar adalah haiwan berdarah panas, melahirkan anak, menjaga anak, dan mempunyai bulu di badan.

Jantung Batin Kelasar terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai mamalia, Batin Kelasar berdarah panas, melahirkan anak, menjaga anak, dan mempunyai bulu di badan. Batin Kelasar akan menjaga anaknya sehingga mampu berdikari.

Pengekalan
----------

Batin Kelasar merupakan haiwan yang dilindungi and memerlukan lesen pemburuan.

Sumber
------

* Chiroptera Specialist Group 1996. Cheiromeles torquatus. 2006 IUCN Red List of Threatened Species.  Downloaded on 30 July 2007.

Rujukan
-------

1. ↑  The animal industry in Malaysia  
Teh Nachiar Iskandar Fatimah, A. Hamid Ramlah, A. Rani Bahaman, Universiti Pertanian Malaysia. Faculty of Veterinary Medicine and Animal Science  
Faculty of Veterinary Medicine and Animal Science, Universiti Pertanian Malaysia, 1993 - Animal industry - 203 pages

Pautan luar
-----------

* Cheiromeles torquatus  
Greater Naked Bat

| Senarai mamalia |
| --- |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
Kolam-kolam biru hadapan loji kuasa Svartsengi
Rakaman dalam air kolam, 2018
Spa geotermal **Laguna Biru** (Iceland: *Bláa lónið*code: is is deprecated  [ˈplauːa ˈlouːnɪθ]) terletak dalam dataran lahar menghadap Gunung Þorbjörn 5 km (3.1 bt) dari Grindavík di Semenanjung Reykjanes barat daya Iceland. Ia terkenal kerana warna airnya yang biru langit kerana kandungan silika yang tinggi membentuk lumpur putih lembut di dasarnya; air yang dilimpahkan ke dalam spa ini hasil sampingan tenaga geoterma dinajakan loji Svartsengi (dibuka tahun 1976) yang mengalirkan air menuju turbinpenjana kuasa elektrik sebelum diserapkan habanya untuk membekalkan air panas kepada kawasan perbandaran berdekatan. Air ini ditukar setiap dua hari.

Ia menjadi tarikan ramai selepas testimoni seorang penghidap psoriasis yang menyatakan dilegakan sakitnya selepas bermandi dalam air itu pada 1981, kemudahan permandian dibuka enam tahun kemudian dan syarikat pengendaliannya dibuka tahun 1992.

Geokimia
--------

Nilai pH purata 7.5 dan kadar kemasinan 2.5% oleh itu tidak menampung bakteria dari persekitaran, kulat atau tumbuhan melainkan seberapa jenis alga.

Rujukan
-------

1. ↑  "Hvernig varð Bláa lónið til?". *Vísindavefurinn* (dalam bahasa Iceland). 27 July 2015. Diarkibkan daripada yang asal pada 30 May 2020. Dicapai pada 18 March 2019.
2. 1 2 3 4
3. ↑  Valur Margeirsson. "Leiðrétt útgáfa um tilurð Bláa lónsins". *Víkurfréttir* (dalam bahasa Iceland). Diarkibkan daripada yang asal pada 2019-03-08. Dicapai pada 2019-03-18.
4. 1 2  "History of the Blue Lagoon" (PDF) (presentation deck) (dalam bahasa Iceland). Blue Lagoon. Diarkibkan (PDF) daripada yang asal pada 2023-05-12. Dicapai pada 2019-03-18.
5. ↑  Gross, Daniel (5 April 2008). "Iceland's Energy Lessons". Newsweek. Diarkibkan daripada yang asal pada 6 February 2010. Dicapai pada 9 April 2008.

Pautan luar
-----------

* Would you swim in power plant wastewater? - video oleh Tom Scott di YouTube
Patih dan wedana Jawa di Blora, tahun 1921.
**Kewedanaan** (Jawa: ꦏꦮꦼꦢꦤꦤ꧀code: jv is deprecated , translit. **kawedanan**, Pegon: ‏كاو ۤدانان‎code: jv is deprecated ‎; Belanda: *district*code: nl is deprecated ) adalah wilayah pentadbiran dalam Indonesia yang berada di bawah kabupaten dan atas kecamatan dibentuk sejak zaman penjajahan Belanda menerus beberapa tahun setelah kemerdekaan Indonesia di beberapa provinsi Jawa misalnya di Jawa Barat, Jawa Tengah, dan Jawa Timur. Ketuanya digelar **wedana** (Jawa: ꦮꦼꦢꦤcode: jv is deprecated , translit. **wêdana**, Pegon: ‏و ۤدانا‎code: jv is deprecated ‎ serapan Sanskrit: वदन, rumi: *vadana*, lit. 'muka'code: sa is deprecated ).

Pejabat ini terbentuk hasil pemaktuban Staatsblad Nomor 16 Tahun 1819 yang membahagikan seluruh kawasan Jawa kepada 20 Residensi (*Residentie*) yang sendirinya dibahagikan kepada kewedanaan disebut. Sistem ini dihapuskan melalui Peraturan PresidenNo.22 Tahun 1963 tentang Penghapusan Keresidenan dan Kewedanaan tertanggal 25 Oktober 1963 untuk mengoptimumkan kuasa autonomi daerah kabupaten/kota selain menningkatkan tahap pentadbiran dari sistem sedia ada yang dilihat tidak berkesan dalam membantu tugas bupati terutamanya dalam kawasan pentadbiran yang sangat luas dan besar seperti di Bogor.

Lihat juga
----------

* kiai - pentadbir setaraf di Kalimantan (khususnya Kalimantan Selatan)
* mukim - pentadbiran setaraf di Aceh sejak zaman Kesultanan

Rujukan
-------

1. ↑  en Roorda, Gericke (1901). "wadana". *Javaansch-Nederlandsch Handwoordenboek*. 20: Wa. E. J. Brill: Leiden, Belanda. m/s. 2: 30 – melalui Sastra Jawa kelolaan Yayasan Sastra Lestari. of wêdana, 1. KI. rai, JZ. II. Tj. Sěngk. = 9. 2. KN. hoogste hoofd, hoofdambtenaar, benaming van de hoogste ambtenaren onder den Rijksbestuurder (wêdani, KD. J.); in de Gouvernementslanden distrikthoofd, hoogste inlandsche ambtenaar onder den Regent of zijn Patih (Skr. wadana, het aangezicht, en spits). Van de acht Wadånå's, die den titel van nayaka, dragen, worden vier ° jêro, (K. ° lêbêt), binnenwadånå's genoemd, omdat zij hun paseban, binnen de srimênganti, hebben; de vier andere ° jaba, (K. ° jawi), buitenwadånå's omdat hun paseban, buiten op de noorder alun-alun is.
2. ↑  "Constitutional division of the Netherlands Indies, 1909". Diarkibkan daripada yang asal pada 2014-01-12. Dicapai pada 2011-07-24. Unknown parameter `|dead-url=` ignored (bantuan)
**Kejuruteraan** (Jawi: ‏كجوروترأن‎code: ms is deprecated ‎) ialah salah satu aplikasi sains untuk memenuhi keperluan dan kehendak manusia. Kejuruteraan menggabungkan sains, matematik, dan pengalaman untuk mereka bentuk sesuatu objek atau proses. Pengamal kejuruteraan profesional dipanggil jurutera.

Bandingan dengan profesyen lain
-------------------------------

Kejuruteraan lebih mementingkan pelaksanaan jawapan bagi sesuatu masalah. Misalnya seorang saintis mungkin akan bertanya "mengapa?" dan meneruskan kajiannya untuk mencari jawapan soalan tersebut tetapi jurutera lebih berminat untuk mengetahui bagaimana untuk menyelesaikan masalah tersebut daripada mengetahui puncanya. 

Dengan kata lain, saintis mengkaji fenomena, manakala jurutera mencipta jalan penyelesaian untuk sesuatu masalah.

Contohnya, Thomas Edison, (seorang saintis) mencipta fonograf. Beliau kemudiannya mengarahkan pembantunya yang merupakan seorang ahli teknologi atau jurutera untuk memperbaiki alat tersebut dengan membuang harmonik daripada hasil bunyinya.

Tugas-tugas dalam kejuruteraan
------------------------------

Tugas umum jurutera dalam perindustrian adalah bagi mereka bentuk sistem industri yang melibatkan sistem aktiviti manusia dan sistem kawalan pengurusan. Sistem-sistem yang dibentuk ini adalah dengan melibatkan dalam susun atur aktiviti-aktiviti pekerja, menjaga prosedur keselamatan industri dan pekerja,menerangkan tentang kaedah kerja yang lebih konsisten, menyediakan prosedur ramalan, pengurusan dalam belanjawan atau kos bahan mentah, kos pengeluaran(OUPUT), kos masukan (INPUT), dan kos bahan keperluan pekerja, penyediaan skim insentif, MRP dan sebagainya. 

Aktiviti-aktiviti jurutera dalam industri adalah menjalankan operasi pengeluaran bahan-bahan keperluan pengguna, mengurus sistem pengurusan dan menyediakan perkhidmatan korporat.

Lihat juga
----------

* iconPortal Kejuruteraan

### Alatan

* Komputer
* Kalkulator

### Kaedah

* Matematik
* Fizik
* Kimia

### Cabang bidang

*Untuk rencana lanjutan, lihat Bidang kejuruteraan*

* Kejuruteraan aeroangkasa
* Kejuruteraan pertanian
* Kejuruteraan bioperubatan
* Kejuruteraan komputer
* Kejuruteraan perhubungan
* Kejuruteraan awam
* Kejuruteraan kimia
* Kejuruteraan elektrik
* Kejuruteraan elektronik
* Kejuruteraan industri dan pembuatan
* Kejuruteraan mekanikal
* Kejuruteraan mekatronik
* Kejuruteraan cari gali
* Kejuruteraan nuklear
* Kejuruteraan petroleum
* Kejuruteraan struktur
* Kejuruteraan perisian

### Lain lain

* Senarai topik kejuruteraan
* Persatuan kejuruteraan

Rujukan
-------



|  |  |
| --- | --- |
| Ikon tunas | Rencana berkaitan teknologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

| Kawalan kewibawaan Sunting ini di Wikidata |
| --- |
| Perpustakaan negara | 
* Perancis (data)
* Jerman
* Israel
* Amerika Syarikat
* Latvia
* Jepun
* The NLK id KSH2000003668 is not valid.

 |
| Lain-lain | 
* Kamus Sejarah Switzerland
* Arkib Negara (A.S.)

 |

* heated towel rail timer switch
**Bashar Barakah Jackson** (20 Julai 1999 – 19 Februari 2020), dikenali secara profesional sebagai **Pop Smoke**, ialah seorang penyanyi rap Amerika. Dilahirkan dan dibesarkan di Brooklyn, New York City, dia menjadi terkenal dengan penerbitan lagu perseorangan "Welcome to the Party "dan "Dior "pada tahun 2019. Dia sering bekerjasama dengan artis dan pengeluar gerudi UK, yang menggunakan instrumentasi yang lebih minimum dan agresif daripada artis gerudi Amerika dari Chicago, memperkenalkan semula bunyi sebagai gerudi Brooklyn .

Berikutan peningkatan kemasyhurannya, penerbit rekod Rico Beats memperkenalkan Pop Smoke kepada Steven Victor pada April 2019. Victor kemudiannya akan meminta Pop Smoke menandatangani kontrak rakaman dengan Victor Victor Worldwide dan Republic Records. Dia mengeluarkan pita campuran pertamanya *Meet the Woo* pada Julai 2019. Pita campuran keduanya, *Meet the Woo 2*, telah dikeluarkan pada 7 Februari 2020, dan memulakan kerjaya di nombor tujuh di *Billboard* 200, menjadi projek 10 teratas pertama penyanyi rap itu di Amerika Syarikat.

Dua belas hari selepas keluaran pita campuran itu, Pop Smoke telah dibunuh semasa pencerobohan rumah di Los Angeles. Rapper New York 50 Cent ialah penerbit eksekutif album studio sulung selepas kematiannya, *Shoot for the Stars, Aim for the Moon*, dikeluarkan pada 3 Julai 2020. Album ini memulakan kerjaya di nombor satu di *Billboard* 200 dan kesemua 19 lagu daripada album itu telah dicarta di *Billboard* Hot 100. Album ini juga melahirkan rentetan single top-10 antarabangsa, termasuk "For the Night "(menampilkan DaBaby dan Lil Baby ) dan "What You Know Bout Love ". Setahun kemudian, Republic Records mengeluarkan album studio kedua Pop Smoke, *Faith*, pada 16 Julai 2021.
**Paroki Kiili** merupakan kawasan perbandaran yang terletak dalam Daerah Harju di kawasan Barat-Utara negara Estonia. Paroki ini juga terletak di Selatan Tallinn yang merupakan ibu kota Estonia. Pada tahun 2022, seramai 6,165 orang penduduk telah direkodkan di daerah ini dan merangkumi 100.4 km persegi daerah Harju. 

Kawasan pentadbiran daerah Paroki Kiili dikenali sebagai daerah Kiili (*alev*), dengan populasi seramai 1,492 orang pada tahun 2015. Terdapat juga 2 daerah kecil (*alevikud*) yang dikenali sebagai Kangru dan Luige, dan 13 kawasan perkampungan (*külad*) dalam paroki ini. Perkampungan-perkampungan ini adalah Arusta, Kurevere, Lähtse, Metsanurga, Mõisaküla, Nabala, Paekna, Piisoo, Sausti, Sookaera, Sõgula, Sõmeru, dan Vaela.

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Paroki Kiili*** |


| * l
* b
* s
Coat of arms of Harju County Kawasan perbandaran di Daerah Harju |
| --- |
| Kawasan perbandarann di bandar | 
* Keila
* Loksa
* Maardu
* Tallinn

 | Coat of arms of Harju County |
| Kawasan perbandaran di kampung | 
* Anija
* Harku
* Jõelähtme
* Kiili
* Kose
* Kuusalu
* Lääne-Harju
* Raasiku
* Rae
* Saku
* Saue
* Viimsi

 |
Dalam bidang undang-undang, **kuzai**

```
(dari Latin, *morari* yang bermaksud penundaan) ialah kebenaran sah untuk menangguhkan pembayaran hutang atau kewajiban tertentu untuk had waktu yang ditentukan. Istilah ini juga sering digunakan untuk merujuk pada penangguhan pembayaran itu sendiri, sementara kebenaran disebut sebagai undang-undang moratorium. Undang-undang moratorium umumnya diberlakukan pada saat tekanan politik atau komersial yang serius, misalnya, semasa Perang Jerman-Perancis, pemerintah Perancis meluluskan undang-undang moratorium.
```

Penyokong moratorium hutang berpendapat bahawa moratorium ialah keputusan berdaulat pemerintah untuk menangguhkan pembayaran hutang, jika pembayaran tersebut dapat mengakibatkan kerosakan yang tidak dapat diperbaiki bagi kesejahteraan rakyatnya.

Moratorium hutang dapat berupa penundaan pembayaran semua hutang, atau dalam bentuk penangguhan pembayaran sebagian hutang, kerana presiden Peru, Alan García, menerapkan "Penyelesaian Sepuluh Peratus", yang hanya sepuluh peratus hasil eksport boleh digunakan untuk membayar hutang.

Sebarang bentuk moratorium hutang secara amnya telah ditolak oleh Tabung Kewangan Antarabangsa (IMF). Beberapa negara yang telah menyatakan moratorium hutang termasuk Brazil, Mexico dan Argentina.

Rujukan
-------

1. ↑  dictionary.com. "definition of moratorium". *dictionary.com*.

|  |  |
| --- | --- |
| Ikon tunas | Rencana berkenaan undang-undang ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Muzium Diraja Kuala Kangsar
**Muzium Diraja Kuala Kangsar** (dahulunya dikenali dengan nama-nama seperti Istana Kenangan, Istana Lembah atau Istana Tepas) telah didirikan pada tahun 1926, di bandar Kuala Kangsar, Perak, Malaysia oleh seorang tukang kayu yang bernama Haji Sopian dan dibantu oleh dua orang anaknya, mereka ini berasal dari Seberang Perai.

Muzium ini dibina atas perintah D.Y.M.M. Almarhum Sultan Iskandar Shah (Marhum Kaddasallah) sebagai tempat bersemayam sementara, disebabkan ketika itu Istana Iskandariah masih lagi di dalam pembinaan menggantikan Istana Negara. Baginda D.Y.M.M. Almarhum Sultan Iskandar Shah bersemayam di Istana Kenangan ini mulai dari tahun 1931 hingga tahun 1933. Setelah baginda berpindah ke Istana Iskandariah, ia dijadikan Istana Tetamu terutama di hari-hari Perayaan DiRaja seperti hari keputeraan, perlantikan orang-orang besar Perak dan lain-lain Istiadat DiRaja Perak Darul Ridzuan.

Dari segi bentuk senibinanya, Istana Kenangan melambangkan senibina Melayu Tradisional yang mengkagumkan. Pembinaan bangunan ini keseluruhannya menggunakan kayu jenis keras, berdindingkan tepas dan beratapkan kayu papan (kayu jenis berlian). Paku-paku besi tidak digunakan dalam pembinaan bangunan ini. Ia dihiasi dengan ukiran-ukiran Melayu yang menarik yang menggunakan tepas yang diam dengan corak-corak anyaman Melayu Tradisional dan warna dinding itu melambangkan warna negeri perak iaitu kuning,hitam, dan putih.

Bangunan ini dibina di atas enam puluh batang tiang, di mana panjangnya lebih kurang 41 meter dan lebarnya 11 meter. Bentuk bangunan ini melambangkan sebilah padang yang tersimpan di dalam sarungnya. Bahagian tengah di atas bangunan ini ditempatkan sebuah singgahsana. Tingkat bawah bangunan ini pula digunakan sebagai pejabat rasmi Baginda, di mana ia mempunyai lantai simen dan disekelilingnya ditutup dengan bidai.

Nama Istana Kenangan telah diberikan pada tahun 1960-an setelah diperbaiki dengan dayausaha Almarhum Tunku Abdul Rahman, Perdana Menteri Malaysia yang pertama. Istana Kenangan diduduki oleh keluarga DiRaja Perak sehingga tahun 1982, apabila Almarhum Sultan Idris II telah berkenan menyerahkannya di bawah pengawasan Jabatan Muzium Negara.

Pada tahun 1986, ia dijadikan Muzium DiRaja, di mana penyelenggaraannya diserahkan kepada Pentadbiran Negeri Perak Darul Ridzuan. Pada 16 November 1986, Muzium DiRaja Perak ini telah dirasmikan oleh D.Y.M.M Sultan Azlan Muhibbudin Shah.

|  |  |
| --- | --- |
|  | Wikimedia Commons mempunyai media berkaitan ***Muzium Diraja Kuala Kangsar*** |

Sumber
------

* Muzium-Muzium Negeri Perak Darul Ridzuan Diarkibkan 2008-11-19 di Wayback Machine
**Anjing pemburu Småland** (Svensk: ***smålandsstövare***code: sv is deprecated ; bahasa Inggeris: ***Småland hound***code: en is deprecated ) ialah satu baka anjing yang berasal dari Sweden pada abad ke-16. Disangkakan merupakan baka anjing pemburu bau asli terlama di Sweden, ia pertama kali diiktiraf oleh Svenska Kennelklub pada 1921. Ia merupakan yang terkecil daripada baka *hound* Sweden, dan mempunyai tanda hitam dan sawo matang serupa dengan anjing Rottweil. Secara antarabangsa, ia diiktiraf oleh sebilangan kelab kenel dan pejabat pendaftaran termasuk Persekutuan Kinologi Antarabangsa dan United Kennel Club. Ia dianggap jarang, di tanah airnya juga Sweden tempat hanya ada sekitar enam puluh ekor anak anjing didaftarkan pada setiap tahun.

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Anjing pemburu Småland*** |


| * l
* b
* s
Anjing berasal dari Sweden |
| --- |
| 
* *Drever*
* Anjing gembala Sweden
* Anjing Jämtland
* Anjing ladang Denmark-Sweden
* Anjing Lap Sweden
* Anjing pemburu Hamilton
* Anjing pemburu Småland
* Anjing pemburu Schiller
* Spits Norrbotten

 | Sweden |
**Datuk Abdul Aziz Mohd Noh** (1946 - 3 Ogos 2010) merupakan bekas Ahli Dewan Undangan Negeri Selangor kawasan Permatang di Kuala Selangor untuk penggal 2004 hingga 2008.

Keluarga
--------

Isterinya Siti Fatimah Mohd Noor (62). Anaknya Norazilah (40), pensyarah Universiti Malaysia Sarawak (Unimas). Sementara Norazian (37) pensyarah Universiti Industri Selangor (Unisel). Anak lelakinya Mohd Anis Hisham (33) exco Pergerakan Pemuda Umno Malaysia. Mereka menetap di Seksyen 9 , Shah Alam dan pejabat di Jalan 16/11, Petaling Jaya.

Politik
-------

Beliau pernah menjadi Setiausaha Politik kepada bekas Menteri Besar Selangor, Tan Sri Abu Hassan Omarpada 1997. Abdul Aziz boleh berbahasa Mandarin dan memiliki lesen pistol.

Pada pilihanraya umum 2004, Datuk Aziz menjadi calon BN dan berjaya menewaskanSamry Masri dari PKR dengan majoriti 4,285 undi. Dalam Pilihan Raya Umum Malaysia 2008, kerusi Permatang diserahkan kepada Sulaiman Abd Razak bertanding mewakili UMNO.

Meninggal dunia
---------------

Pada 3 Ogos 2010, Datuk Abdul Aziz (64) dan pembantu peribadi (PA) Siti Rohana Ihsamat (43) ditembak mati ketika sedang memandu kereta Toyota Caldina. Mulanya polis menyangka kematian Aziz disebabkan kemalangan jalan raya berhampiran Sungai Buloh. Kereta itu didapati terbabas dan melanggar pembahagi jalan. Kereta itu dalam keadaan sedikit kemek dan tiada kesan tembakan.Terdapat dua kesan tembakan di kepala dalam sebuah kereta di Kilometer 445, Lebuhraya Utara-Selatan Jajaran Utara E1 dekat Sungai Buloh. Jaraknya beberapa kilometer selepas Restoran Jejantas Sungai Buloh

Ketua Polis Selangor Datuk Khalid Abu Bakar dalam laman Facebooknya memaklumkan bahawa siasatan awal polis terhadap mayat didapati ada kesan tembakan di kepala kedua-dua mangsa. Tembakan dilepaskan dari dalam kereta .Sepucuk pistol revolver .38 ditemui dalam kereta dan masih mempunyai beberapa butir peluru. Abdul Aziz adalah pemilih sah (berlesen) pistol tersebut.

Siti Rohana merupakan Naib Ketua Wanita UMNO Bahagian Tanjung Karang dan ketua Wanita Cawangan Umno Sungai Gulang-Gulang. Polis menyiasat kes ini mengikut Seksyen 302 Kanun Keseksaan kerana membunuh. Namun setakat ini, tidak ada orang ketiga terlibat. Jenazah Siti Rohana dikebumikan di Tanah Perkuburan Batu 7 1/2 , Sungai Gulang-Gulang, Tanjung Karang. Beliau dalam perjalanan ke majlis Hari Guru di Tanjung Karang. Dia bercerai dengan bekas suaminya Abdul Aziz Hamim (43) dan mempunyai 4 orang anak. Mayat kedua-dua mereka dihantar ke Hospital Sungai Buloh.Pada 10 Ogos 2010, polis mengesahkan bahawa kes ini disahkan sebagai sebagai kes bunuh dan bunuh diri.

Rujukan
-------

1. ↑  ""Bekas ADUN dan pembantu peribadi maut dengan kesan tembakan", Utusan Online. 3 Ogos 2008". Diarkibkan daripada yang asal pada 2010-08-06. Dicapai pada 2010-08-03.
2. ↑  ""Bekas ADUN S'gor ditembak mati", Malaysiakini.com. 3 Ogos 2008". Diarkibkan daripada yang asal pada 2017-02-13. Dicapai pada 2010-08-03.
3. ↑  Kematian bekas ADUN Selangor dengan kesan tembakan masih misteri[*pautan mati kekal*]
4. ↑  "Kematian bekas ADUN, polis sahkan bunuh, bunuh diri", Malaysiakini.com. 10 Ogos 2010.
**Mohd Halim Napi** (lahir pada 11 Jun 1971 di Kota Bharu, Kelantan) ialah bekas pemain bola sepak Malaysia. Beliau bermain di posisi penjaga gol.

Kerjaya
-------

Sepanjang penglibatannya dalam bola sepak, Halim banyak bermain dengan pasukan negeri iaitu Kelantan FA. Beliau juga pernah bermain dengan Negeri Sembilan FA dan kelab bola sepak tempatan iaitu JKR Kelantan.

Kontroversi
-----------

23 Jun 1994- Halim dan rakan
sepasukannya, Zahasmi Ismail dikenakan
penggantungan sehingga akhir musim
selepas didapati bersalah menyerang
pemain tengah Selangor, Zsolt Bucs, ketika
pertemuan Selangor dan Kelantan dalam
perlawanan Liga Perdana di Stadium
Merdeka pada 18 Jun 1994.

8 Ogos 1997 - Digantung seumur hidup oleh
Persatuan Bola Sepak Malaysia (FAM)
kerana menyerang pengadil, S Selaarajan
pada pertemuan Kelantan- Perak di lpoh
pada 5 Ogos 1997.

28 Ogos 1997- Jawatankuasa Rayuan FAM
mengurangkan hukuman terhadap Halim
kepada penggantungan setahun selain
denda RM3,000.

23 Februari 1998 - Persatuan Bola sepak
Kelantan mengemukakan rayuan pada
Mesyuarat Kongres FAM untuk Halim
menerima pembebasan awal dan rayuan itu
berjaya apabila dia kembali beraksi pada 1
Jun 1998.

5 Jun 2007- Halim menyaman Kafa atas
dakwaan Kafa gagal memenuhi terma dan
syarat kontrak yang ditandatangani 17
November 2006 hingga 31 Oktober 2007.

2008-Tidak beraksi dalam saingan Liga M.

Januari 2009 - dipanggil menyertai semula
skuad Kelantan oleh jurulatih, Peter Butler.

12 Mac 2009 - Halim dikenakan hukuman
penggantungan dua perlawanan dan denda
RM1,000 kerana mengasari pemain lawan
pada pertemuan Liga Super dengan
Selangor di Stadium Shah Alam 28 Februari
lalu.

7 April 2009 - Halim menyerang pemain
Negeri Sembilan, Aidil Zafuan Abdul Radzak
selepas pertemuan separuh akhir pertama
Piala FA di Sultan Muhd ke-IV.

Kejurulatihan
-------------

Selepas bersara, beliau menjadi jurulatih penjaga gol bagi pasukan Kelantan FA dan Kelantan United.

Pencapaian
----------

### Pasukan

**Kelantan**

* Piala FAM: 2005
* Liga Perdana Malaysia: Promosi 2007-08°
* Piala Malaysia: Naib Juara 2009

  

°*Layak ke Liga Super Malaysia 2009*

Rujukan
-------

1. ↑  Omar, Fauzi. "A different kind of hot at home". *New Straits Times*, 28 June 1994, p. 44. Retrieved on 28 May 2013.
2. ↑  Rahman, Husin. "Halim to be hauled up". *New Straits Times*, 21 June 1994, p. 40. Retrieved on 28 May 2013.
3. ↑  Rai, Vijesh. "Halim gets life ban". *New Straits Times*, 9 August 1997, p. 44. Retrieved on 28 May 2013.
4. ↑  Rai, Vijesh. "Poor turnout worrying factor for Premier game". *New Straits Times*, 17 April 2000, p. 38. Retrieved on 28 May 2013.
5. ↑  Rai, Vijesh. "Rosli leads the rout". *New Straits Times*, 9 August 1998, p. 22. Retrieved on 28 May 2013.
6. ↑  Shine, Ossian. "Malaysian team may be banished from home after violence". *ESPN.com*, *Reuters*, 9 April 2009. Retrieved on 28 May 2013.
7. ↑  *The Malaysian Insider*. "Kelantan football riot: Police expect to arrest more" Diarkibkan. 10 April 2009.
***Michael Ang's Halal Kitchen*** ialah sebuah rancangan televisyen masakan Malaysia yang dihoskan oleh Michael Ang. Menerusi siri ini, Michael mengambil inspirasi mempersembahkan makanan tidak halal, disediakan menggunakan bahan masakan halal dan boleh dimakan oleh semua yang beragama Islam. Ia disiarkan di Astro Ria bermula 20 Mei 2019. Pada 1 Julai 2020, musim kedua siri ini disiarkan di Naura HD.

Pengacara
---------

Michael Ang berkhidmat sebagai pengacara.
* Michael Ang

### Tetamu jemputan

*Michael Ang's Halal Kitchen* menampilkan selebriti popular sebagai tetamu jemputan dalam setiap episod, antaranya ialah:

* Siti Nordiana
* Marsha Milan Londoh
* Syafiq Kyle
* Kamal Adli
* Mark Adam
* Diana Danielle
* Amelia Henderson
* Mona Allen
* Mawar Rashid
* Jonathan Putra
* Ramona Zamzam
* Maya Karin
* Naqiu Boboy
* Yusuf Bahrin

Penerbitan
----------

*Michael Ang's Halal Kitchen* diilhamkan dari keinginan Michael Ang menikmati makanan kegemaran warga Cina beragama Islam. Idea dan konsep untuk rancangan ini bermula apabila beliau memeluk Islam pada 2018. Menyedari banyak makanan kegemarannya yang tidak boleh dijamah lagi kerana tidak halal selepas beliau bergelar mualaf, beliau memutuskan untuk menerbitkan rancangan masakannya sendiri yang memfokuskan kepada hidangan makanan yang resipinya diolah menggunakan bahan masakan halal selepas menerima tawaran daripada Astro. Michael berkata mengenai rancangannya ini dalam satu temubual bersama *Berita Harian*: 

> "Saya suka makan dan selepas memeluk Islam, ada antara makanan kegemaran saya yang tidak boleh lagi dijamah kerana tidak halal. Menerusi program ini saya menampilkan hidangan yang diolah resipinya menggunakan ramuan halal. Saya harap program ini memberi inspirasi kepada penonton dalam mempelbagaikan sajian mereka,"

Dalam rancangan ini, Michael turut mengundang selebriti jemputan untuk setiap episod yang berbual secara santai bersamanya tentang selok belok kehidupan peribadi serta perkembangan terbaharu selebriti terbabit dalam kerjaya masing-masing.

Siaran
------

Musim pertama *Michael Ang's Halal Kitchen* memulakan siarannya di Astro Ria bermula 20 Mei 2019 setiap Isnin pada jam 9 malam.

Bermula 1 Julai 2020, siri ini telah berpindah ke Naura HD dan musim keduanya bersiaran setiap Rabu jam 9 malam. Musim kedua siri ini memfokuskan kepada hidangan dan sajian antarabangsa.

Rujukan
-------

1. ↑  Ashraf Nasser (17 Mei 2019). "Michael bakal terbit Michael Ang's Halal Kitchen". Cinema Online. Dicapai pada 16 Julai 2019.
2. ↑  Aqmar Mustaza (3 Julai 2020). "Michael Ang beri inspirasi masakan halal". Sinar Harian. Dicapai pada 16 Julai 2020.
3. 1 2 3  Farihad Shalla Mahmud (16 Mei 2019). "Ibu restu Michael Ang masuk Islam". Berita Harian. Dicapai pada 16 Julai 2019.
4. 1 2  Fariza Saidin (28 Jun 2020). "Sajian antarabangsa! Dapur halal Michael Ang ke luar negara". Kita Reporters. Dicapai pada 16 Julai 2020.
5. ↑  Asyraf Roslan (2 Julai 2020). "Michael Ang kembali ke dapur dengan Michael Ang's Halal Kitchen musim kedua". Astro Awani. Dicapai pada 16 Julai 2020.
Dato’ Syeikh Haji **Abdul Halim Abdul Kadir** ialah seorang ulama di Malaysia. Beliau dipilih menerajui Persatuan Ulama Malaysia (PUM) dari 2007 hingga 2023. Beliau ialah Mufti Negeri Terengganu dari 2000 hingga 2004.

Pendidikan
----------

Abdul Halim mendapat pendidikan awal di Pondok Jertih sebelum melanjutkan pelajaran menengah rendah pada 1953 di Darul Ulum, Mekah seterusnya ke Masjid al-Haram, Mekah sehingga 1959.

Dalam tempoh berkenaan, beliau juga menuntut di al-Maahad al-Ilmi as-Saudi Madinah. sebelum ke Universiti al-Azhar Mesir dalam kuliah sarjana muda syariah antara 1960-1965.

Kerjaya
-------

Kerjaya beliau bermula pada 1967 sebagai penolong nazir guru-guru agama Kelantan. Pada 1978, beliau ditukar menyandang jawatan pensyarah pendidikan Islam di Maktab Perguruan Seri Kota, Kuala Lumpur.

Pada 1985 beliau menjawat Penolong Pengarah Agama dan Dakwah Jabatan Pendidikan Wilayah Persekutuan Kementerian Pendidikan Malaysia sehingga 1990. Setelah bersara, beliau ditawarkan sebagai pensyarah (kontrak) di Maktab Perguruan Islam, Bangi Selangor selama 2 tahun 1993-1994.

Pada 2000, beliau dilantik sebagai Mufti Negeri Terengganu sehingga 2004.

Anugerah dan pengiktirafan
--------------------------

* Terengganu
	+ Darjah Dato' Paduka Mahkota Terengganu (D.P.M.T.) - **Dato'** (2003)
	+ Anugerah Tokoh Maal Hijrah Terengganu - 2021

Rujukan
-------

1. ↑  DAILY, HARAPAN (2023-11-05). "Wan Mohamad jadi Yang Dipertua baharu Persatuan Ulama Malaysia". *HarapanDaily.com* (dalam bahasa Inggeris). Dicapai pada 2023-12-06.
2. ↑  ADLAN, MOHD AZLI (2021-08-10). "Yang Dipertua PUM dinobat Tokoh Maal Hijrah Terengganu". *Kosmo Digital*. Dicapai pada 2023-12-06.
3. 1 2  SAID, ROSALINDA MD (2021-08-10). "Bekas mufti Tokoh Maal Hijrah Terengganu". *Utusan Malaysia*. Dicapai pada 2023-12-06.
4. ↑  "DATO' SYEIKH HJ ABDUL HALIM ABDUL KADIR". *ABU NUHA CORNER*. 2009-11-09. Dicapai pada 2023-12-06.
Album Scoin.Album Scoin.
**Redzuan Abdul Manan** atau juga dikenali sebagai *Wan* merupakan salah seorang anggota bagi Kumpulan Scoin, iaitu satu kumpulan penyanyi di Malaysia. Kumpulan Scoin terdiri daripada X orang anggota yang terdiri daripada lelaki kesemuanya dan merupakan artis syarikat rakaman FMC Music.

Redzuan kini sudah berkeluarga dan menetap di Johor Bahru, keutamaan perlu diberikan kepada perkara lain terlebih dahulu," katanya yang kini bekerja di sebuah hospital di Singapura.

  

NAMA PENUH: Redzuan Abdul Manan  

NAMA SAMARAN: One  

PROFESYEN: Artis (Penyanyi)   

TARIKH LAHIR: 29 - 3 - 1980   

ZODIAK: -  

TEMPAT LAHIR: Banting, Selangor  

BIL. ADIK BERADIK: 7  

PENDIDIKAN: SPM   

HOBI: Bersukan dan menyanyi  

WARNA KEGEMARAN: biru   

PAKAIAN KEGEMARAN: Simple  

MAKANAN KEGEMARAN: Makanan yang halal  

MINUMAN KEGEMARAN: Teh dan air suam  

PENYANYI PUJAAN: Tan Sri P. Ramlee  

PELAKON PUJAAN: Tan Sri P. Ramlee  

MUZIK DIGEMARI: Slow rock  

RANCANGAN TV DIGEMARI: Senario dan Pi Mai Pi Mai Tang Tu  

WANITA PILIHAN: Peramah dan beriman  

KENANGAN MANIS: Diterima jadi artis rakaman  

KENANGAN PAHIT: Ditipu oleh promoter  

PRINSIP HIDUP: Berani buat berani tanggung  

CITA-CITA: Ingin berjaya dalam hidup

Album
-----

Bersama Scoin yang diilhamkan Eddie Hamid, Wan tampil dengan tiga album studio dan sebuah kompilasi iaitu Rindu-Rinduan Jadi Kenangan (1998), Buah Hatiku (1999), Yang Sayang Yang (2000) dan Scoin 1 (2005).



1. ↑  "Scoin bangga dapat bimbingan Eddie Hamid". Diarkibkan daripada yang asal pada 2017-08-05. Dicapai pada 2017-08-05.
**Muzium Warisan India Pulau Pinang** ialah sebuah muzium di George Town, Pulau Pinang, Malaysia..Muzium ini adalah mengenai sejarah masyarakat India di Pulau Pinang. Muzium ini menampilkan lebih daripada 2,000 artifak berkaitan suku kaum India Malaysia yang telah dipelihara sejak 1930-an.Muzium ini adalah destinasi yang sangat popular yang bukan sahaja kepada pelancong, malah penduduk tempatan yang tinggal di sekitarnya. Rempat ini boleh dituju dengan menggunakan pengangkutan awam seperti Rapid Penang dari Lapangan Terbang Antarabangsa Pulau Pinang dan Komtar.

Koleksi
-------

Barangan yang dipamerkan terdiri daripada pelbagai barangan purba yang digunakan oleh kaum India Malaysia, seperti barangan rumah hingga peralatan dapur dan perabot, kepada barangan kolektif seperti mainan kanak-kanak, bekalan pejabat dan juga tiket bas dan pelayaran. Perkara yang paling menarik tentang muzium ini terletak pada artifaknya yang berasal dari tahun 1920-an sejak masyarakat India dari India menjejakkan kaki ke Tanah Melayu.

Lokasi
------

Muzium ini ditempatkan di kompleks pejabat Lembaga Wakaf Hindu Pulau Pinang di Jalan Macalister di Pulau Pinang.

Rujukan
-------

1. ↑  *hebpenang*. 7 November 2018. Dicapai pada 25 Sept 2023. Check date values in: `|access-date=` (bantuan); Missing or empty `|title=` (bantuan)
2. ↑  *Malay Mail*. 7 November 2018. Dicapai pada 25 Sept 2023. Check date values in: `|access-date=` (bantuan); Missing or empty `|title=` (bantuan)
3. ↑  *expatgo*. 7 November 2018. Dicapai pada 25 Sept 2023. Check date values in: `|access-date=` (bantuan); Missing or empty `|title=` (bantuan)
4. ↑  *Varnam*. 7 November 2018. Dicapai pada 25 Sept 2023. Check date values in: `|access-date=` (bantuan); Missing or empty `|title=` (bantuan)
Rencana ini mengenai garam makan yang diketahui umum.  Untuk garam dalam istilah sains, sila lihat Garam (kimia).
Garam
Penuaian garam laut di Pak Thale, Phetchaburi, Thailand
Anak bukit garam di Salar de Uyuni, Bolivia
Kristal garam
**Garam**, (Jawi: **ڬارم**) juga dikenali sebagai garam makan atau garam batu, ialah sejenis galian yang komponen utamanya ialah natrium klorida. Ia penting untuk kehidupan manusia dan haiwan dalam kuantiti kecil, namun berbahaya jika berlebihan. Rasa garam (masin) merupakan salah satu daripada rasa asas manusia. Garamlah yang menyebabkan laut terasa masin.

Kebanyakan garam digunakan sebagai garam makan, dan berfungsi sebagai penyedap makanan namun sejak akhir-akhir ini garam juga digunakan dalam industri perubatan. Sebagai contoh, kebanyakan garam digunakan untuk menawarkan sesuatu komposisi kimia yang berlebihan dalam badan pesakit.

Garam juga merupakan satu komposisi kimia yang berupaya untuk dijadikan sebagai bahan dagangan. ini adalah kerana garam pada masa kini merupakan satu bahan yang amat diperlukan sama ada digunakan dalam bidang perubatan, pertanian mahupun dalam bidang pembuatan makanan.

Sumber perolehan
----------------

Garam diperolehi daripada dua sumber: air laut dan halit. Halit (ataupun dikenali sebagai *garam batu*) terhasil daripada penyejatan kawasan-kawasan yang menakung air seperti tasik-tasik dan lautan, di mana sisa penyejatan tersebut akan terkumpul dalam dasar takungan yang luas.

Kesukaran memperolehinya menyebabkan garam menjadi suatu bahan yang mempunyai harga yang sangat mahal pada zaman silam.

Sejarah
-------

Selain itu, pada zaman penjajahan Jepun ke atas Tanah Melayu pada awal 1940-an, garam juga boleh dikategorikan sebagai barang mewah. Ini adalah sesebuah rumah ataupun keluarga boleh dianggap mewah dan berada jika mempunyai garam kerana pada masa itu garam amat sukar untuk diperolehi.

Bentuk garam
------------

Garam yang beriodin.
* Garam kasar
	+ Garam laut
	+ Garam bukit
* Garam halus

Lihat juga
----------

|  |  |
| --- | --- |
|  | Wikimedia Commons mempunyai media berkaitan: ***Garam***. |

* Natrium klorida
* Pengganti garam

Pautan luar
-----------

* Diarkibkan 2006-05-23 di Wayback Machine
***Jangan Pandang Belakang Boleh*** ialah filem komedi seram Malaysia 2014 arahan Ismail Bob Hashim dan merupakan parodi kepada filem *Jangan Pandang Belakang* (2007) lakonan Pierre Andre dan Intan Ladyana. Filem ini ditayangkan pada 30 Januari 2014.

Sinopsis
--------

Mengisahkan tentang teman wanita Dharma, Rose telah meninggal dunia secara tiba-tiba. Rose dipercayai mati akibat bunuh diri tetapi Dharma dan kembar Rose, Seri tidak percaya Rose akan membunuh diri. Oleh itu, Dharma dan Seri cuba mencari punca kematian Rose. Namun ketika pencarian itu, Dharma sering diganggu dengan benda-benda mistik. Ini menyebabkan Dharma tidak keruan dan terganggu segala aktiviti harian serta kehidupannya tidak terurus.

Dharma mengadu tentang gangguan yang sering dihadapinya kepada Seri dan rakan sepejabat juga sahabat karibnya, Indra tetapi mereka tidak mempercayainya. Akhirnya, Dharma memilih untuk pulang ke kampung bagi menenangkan dirinya. Walau bagaimanapun, dirinya tetap diganggu walaupun sudah berada di kampung.

Siapakah makhluk yang sering mengganggu dirinya? Dapatkah Dharma dan Seri mencari punca sebenar kematian Rose? Adakah Dharma berjaya melepaskan diri dari gangguan yang sering menghantui dirinya?

Pelakon
-------

* Zalif Sidek sebagai Dharma
* Epy Kodiang sebagai Indra
* Adibah Yunus sebagai Rose
* Shima Anuar sebagai Seri
* Epy Kodiang sebagai Indra
* Rashidah Jaafar sebagai Mak Lang
* Kazar Saisi sebagai Pak Dukun
* Ruminah Sidek sebagai Opah
* Mak Wan sebagai Ibu Rose
* Zul Handy Black sebagai Doktor
* Lan Zailan sebagai Pemandu Tow Truck

Lihat juga
----------

* *Jangan Pandang Belakang*
* *Jangan Pandang Belakang Congkak*
* *Jangan Pandang Belakang Congkak 2*

Rujukan
-------

Pautan luar
-----------

* *Jangan Pandang Belakang Boleh*  di Pangkalan Data Filem Internet (IMDb)
Tikar yoga berasaskan getah berbusa.
**Getah berbusa** (juga dikenali sebagai getah buih dan span) merujuk kepada getah yang telah dihasilkan dengan agen berbusa untuk menghasilkan struktur matriks yang dipenuhi dengan udara. Getah berbusa komersial biasanya diperbuat daripada getah sintetik, lateks asli atau poliuretana. Lateks getah berbusa biasnya digunakan pada tilam yang terkenal dengan ketahanannya. Poliuretana ialah polimer termoset yang berasal daripada gabungan Methyl di-isocyanate dan polietilena dan beberapa garam kimia lain.

Sejarah
-------

Getah berbusa pertama kali dihasilkan pada tahun 1929 oleh ahli kimia penyelidik Dunlop Rubber iaitu E. A. Murphy dan Eric Owen menggunakan lateks diputar. Pada tahun 1937, bahan berasaskan isosianat pertama kali digunakan untuk pembentukan getah berbusa, selepas Perang Dunia II, getah stirena-butadiena menggantikan banyak getah asli jenis busa. Getah berbusa telah digunakan secara komersial untuk pelbagai aplikasi sejak sekitar tahun 1940-an.

Getah poliuretana polieter ditemui dan dipatenkan pada tahun 1950-an oleh Charles C. Price. Pada ketika itu, busa yang dihasilkan adalah berasaskan poliuretana yang membentuk lebih 90%, mengikut berat, daripada keseluruhan pasaran untuk poliuretana. Jumlah terbesar poliuretana digunakan oleh industri pembinaan, pengangkutan, perabot rumah, peredaman bunyi dan getaran, dan permaidani. Pembinaan menggunakan 27% poliuretana, dan pengangkutan menggunakan 21%. Busa yang fleksibel ialah penggunaan bahan utama pada jumlah 44%, dan bahan busa tegar pada 28% daripada pasaran Amerika Syarikat.

Lihat juga
----------

* Getah

Rujukan
-------

1. ↑  "carian "getah berbusa"". *Pusat Rujukan Persuratan Melayu*. Dewan Bahasa dan Pustaka. Dicapai pada 30 Disember 2020.
2. ↑  "انواع فوم چیست؟". *Foamiran* (dalam bahasa Parsi). Diarkibkan daripada yang asal pada 29 June 2019. Dicapai pada 22 January 2018.
3. ↑  "Manufacture of rubber goods". *Google Patents* (dalam bahasa Inggeris). Dunlop Rubber Co. Dicapai pada 26 Ogos 2017.
4. ↑  "Polyether polyurethane rubber US 2866774 A". *United States Patents* (dalam bahasa Inggeris). Dicapai pada 24 Januari 2018.
5. ↑  Laurel Sheppard. "*How foam rubber is made?*". *Made How* (dalam bahasa Inggeris). Dicapai pada 22 Disember 2015.

| * l
* b
* s
Getah |
| --- |
| Jenis kimia | 
* Lateks
* Getah asli
* Getah sintetik

 |
| Jenis mekanikal | 
* Getah berbusa

 |
| Proses | 
* Penorehan getah

 |
| Industri | 
* Bridgestone
* Goodyear Tire and Rubber Company
* Michelin
* Industri getah di Malaysia
	+ Pihak Berkuasa Kemajuan Pekebun Kecil Perusahaan Getah
	+ Institut Penyelidikan Getah Malaysia
	+ Lembaga Getah Malaysia

 |
| Produk | 
* Gelang getah
* Tayar

 |
| Pembuangan | 
* Pencemaran getah

 |